کریسمس
کریسمَس یا نوئل اتا جشن هسته که مسیحیون روزی که عیسی دنیا بموئه، برگزار کانّه. رومی کاتولیکون پروتستان‌ها، کریسمس ره روز ۲۵ دسامبر جشن گرنه و بعضی هم ۲۴ دسامبر وه ره برگزار کانّه. ارتودوکسون هم روز بیست و پنجم دسامبر ره مسیح میلاد جشن دونّه. بعضی ارتودوکسی مسیحیون روسیه، اوکراین و مقدس سرزمین (اسرائیل دله) و دیگه جائون، یولیانی تقویم وسّه، کریسمس جشن ره روز ۷ ژانویه دونّه. ارمنی‌های کلیسا هم طبق شه سنت، روز میلاد و روز غسل تعمید مسیح ره همزمون روز شیشوم ژانویه جشن گیرنه.

کریسمس دوازّه روزه ِایام مسیح ِتولد جه، ۲۵ دسامبر، شروع وانه و تا خاج‌شویی ِجشن روز، ۶ ژانویه، دمباله دانّه. اوایل سده‌ی بیستوم میلادی جه تموم دنیا دله این جشن رسم بگردسته. کریسمس ره ونه ویژه‌ی آیین‌ها جه اشناسنّه مثلاً کاج ره بساتن، بابانوئل و...

زازاکستون دله 
گاغاند (Gağand) اتا زازاکی عیدی‌روز هسته که خصوصاً شهرون تونج الی، کوچگیری، وارتو و گرگر دله وه ره جشن گیرنه. گاغاند تاریخ هر سال ژانویه‌ماه دلوئه. گاغاندی عید اتا نو سالی عید هسته.

پانویس

منابع 

 Hans J. Hillerbrand, Christmas. (2009). In Encyclopædia Britannica. Retrieved December 23, 2009, from Encyclopædia Britannica Online: http://www.britannica.com/EBchecked/topic/115686/Christmas
 Penne Restad, "Christmas," Microsoft® Encarta® Online Encyclopedia 2009
 Linwood Fredericksen, feast. (2009). In Encyclopædia Britannica. Retrieved December 23, 2009, from Encyclopædia Britannica Online: http://www.britannica.com/EBchecked/topic/203113/feast/66478/Carnivals-and-saturnalias

بیرون بگردستن

کریسمس
عیدون